
Глава първа
ОБЩИ ПОЛОЖЕНИЯ
Чл. 1. С тези правила се уреждат функциите, дейностите, структурата, управлението, организацията на обучителния процес и на дейността на центъра за специална образователна подкрепа – гр.Пазарджик.
Чл. 2. (1) ЦСОП – гр.Пазарджик е център за подкрепа за личностно развитие, създаден по реда на Закона за предучилищното и училищното образование (ЗПУО), който извършва:
	     1. диагностична, рехабилитационна, корекционна и терапевтична работа с деца и ученици, за които оценката на регионалния център за подкрепа на процеса на приобщаващото образование е установила, че съобразно образователните им потребности може да се обучават в център за специална образователна подкрепа;
	     2. педагогическа и психологическа подкрепа;
          3. прилагане на програми за подкрепа и обучение за семействата на децата и учениците по т. 1;
          4. обучение на деца и ученици по т. 1 в задължителна предучилищна и училищна възраст и професионално обучение за придобиване на първа степен на професионална квалификация и/или за придобиване на квалификация по част от професия.
          (2) Центърът може да извършва и дейности на ученическо общежитие, чиято дейност не се организира от училище, при необходимост и при наличие на материална база в съответствие с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
Чл. 3. (1) ЦСОП – гр.Пазарджик е юридическо лице, второстепенен разпоредител с бюджет към министъра на образованието и науката.
 (2) Центърът с адрес - гр. Пазарджик, ул.“Веслец“2 А и ползва имоти – публична държавна собственост.
Чл. 4. ЦСОП се финансират със средства от:
1. държавния бюджет чрез бюджета на Министерството на образованието и науката;
2. собствени приходи;
3. други източници.


Глава втора
ФУНКЦИИ И ДЕЙНОСТИ 
Чл. 5. ЦСОП – гр.Пазарджик  функционира във връзка и взаимодействие с другите образователни институции в системата на предучилищното и училищното образование, със специализираните институции за деца, със социалните услуги в общността, с родителите и с обществото.
Чл. 6. ЦСОП осъществява диагностична,  рехабилитационна, корекционно-терапевтична, образователна, консултативна и координираща функции в областта на обучението и подкрепата за личностно развитие на децата и учениците със специални образователни потребности.
Чл. 7. В областта на диагностичната функция центърът извършва следните дейности:
1. идентифициране на силните страни на децата и учениците, затрудненията, свързани с развитието, обучението и поведението им, и причините за тяхното възникване;
2. извършване на оценка на функционирането на децата и учениците;
3. определяне на вида и формата на обучение;
4. извършване на наблюдение и оценка на развитието на детето или ученика;
        5. участие при необходимост със свои специалисти в екипи за подкрепа за личностно развитие в детски градини и училища и/или в регионални екипи за подкрепа за личностно развитие на децата и учениците със специални образователни потребности в регионални центрове за подкрепа на процеса на приобщаващото образование при оценката на индивидуалните потребности на децата и учениците.
Чл. 8. В областта на рехабилитационната и корекционно-терапевтичната функция центърът извършва  следните дейности:
1. коригиране и компенсиране на затрудненията на децата и учениците за постигане на очакваните резултати от обучението;
2. осъществяване на групова и/или индивидуална терапия и рехабилитация (психологическа подкрепа, логопедична подкрепа, ерготерапия, арттерапия, куклотерапия, кинезитерапия, трудотерапия и други) и на занимания по интереси (ателиета по интереси, музикални занимания, спортни занимания и други) като част от подкрепата за личностно развитие за оптимално развитие на силните страни и способностите на децата и учениците;
	       3. разработване на програми за участие на родителите в специалната образователна  подкрепа и рехабилитационния процес на децата и учениците.
         Чл. 9. В областта на образователната функция центърът извършва следните дейности:
          1. обучение на деца и ученици със специални образователни потребности в задължителна предучилищна и училищна възраст;
          2. професионално обучение за придобиване на първа степен на професионална квалификация и/или за придобиване на квалификация по част от професия;
	        3. подготовка на децата и учениците за социално включване и за професионална реализация;
	        4. участие при изготвянето на индивидуалните учебни планове и индивидуални учебни програми за обучение на учениците със специални образователни потребности от екипите за подкрепа за личностно развитие в училищата;
           5. разработване на дидактични материали за подпомагане на обучението и за подкрепа на развитието на деца и ученици със специални образователни потребности;
           6. разработване на програми за участие на родителите в специалната образователна  подкрепа на децата и учениците на образователния процес.
           Чл. 10. В областта на консултативната функция центърът извършва следните дейности:
            1. организиране и провеждане на консултации на педагогически специалисти от детските градини и училищата по отношение на изготвянето на планове за подкрепа, индивидуални учебни планове и индивидуални учебни програми на ученици с множество увреждания, които ще се обучават в центрове за специална образователна подкрепа;
            2. предоставяне на методическа подкрепа за работа с деца и ученици със специални образователни потребности на детски градини и училища;
            3. запознаване на родителите с организацията на образователния процес и на подкрепата за личностно развитие, както и с конкретни начини за подкрепа на самоподготовката на децата им;
            4. консултиране на родителите за усвояване на различни похвати на работа и общуване и за подкрепа на социалното включване на децата им, както и за използване на специализирана литература;
           5. информиране на родителите за използването на различни видове терапия –ерготерапия, арттерапия, музикотерапия, кинезитерапия, трудотерапия, сензорна стимулация и други, като част от допълнителната подкрепа на децата им;
            6. консултиране на учениците със специални образователни потребности и техните родители за възможностите за професионално обучение и последваща професионална реализация.
Чл. 11. В областта на координиращата функция центърът извършва следните дейности: 
       1. координиране с екипите за подкрепа за личностно развитие и с регионалните екипи за подкрепа за личностно развитие на децата и учениците със специални образователни потребности на дейностите, свързани с оценката на индивидуалните потребности на децата и учениците за предоставяне на допълнителна подкрепа за личностно развитие;
        2. координиране с екипите за подкрепа за личностно развитие в детските градини и училищата изпълнението на плановете за подкрепа, индивидуалните учебни планове  и индивидуалните учебни програми на децата и учениците със специални образователни потребности, които се обучават в центровете;
       3. организиране и координиране на екипни срещи и съвместни дейности с екипите за подкрепа за личностно развитие на деца и ученици със специални образователни потребности от детските градини и училищата;
        	4. развиване на разнообразни форми на сътрудничество с институции, с физически лица и с юридически лица с нестопанска цел за подпомагане предоставянето на подкрепа за личностно развитие и на социалното включване на децата и учениците със специални образователни потребности.
            Чл. 12.  На децата и учениците със специални образователни потребности, които се обучават в центъра  се осигурява педагогическа и психологическа подкрепа за: 
1. оптимално развитие на силните страни и способностите;
2. коригиране и компенсиране на обучителните затруднения;
3. постигане на очакваните резултати от обучението;
4. стимулиране на цялостното им развитие за успешна социална и професионална реализация.
            Чл. 13 (1) ЦСОП – гр.Пазарджик  разработва и прилага програми за подкрепа и обучение на семействата на децата и учениците, които се обучават в центъра. 
(2) Целта на програмите е родителите да бъдат активен участник и партньор на центъра за специална образователна подкрепа в процеса на обучение и рехабилитация на децата и учениците. 
(3) Програмите включват: 
1. запознаване с конкретни начини за подкрепа на самоподготовката на детето или ученика у дома;
2. усвояване на различни похвати за работа с детето или ученика у дома с цел създаване и развитие у него на полезни умения за самостоятелен и независим живот;
3. придобиване на умения за подкрепа на социалното включване на детето или ученика;
4. запознаване със специализирана литература, с различни материали за работа с детето или ученика;
5. други теми, полезни за родителите, представителите на децата или лицата, които полагат грижи за децата.
Глава трета
ОРГАНИЗАЦИЯ НА ОБРАЗОВАТЕЛНИЯ ПРОЦЕС И НА ПОДКРЕПАТА ЗА ЛИЧНОСТНО РАЗВИТИЕ 
Чл. 14. Обучението на децата и учениците със специални образователни потребности в ЦСОП се организира съгласно ЗПУО, държавния образователен стандарт за приобщаващото образование и в съответствие с:
1. индивидуални учебни планове съгласно държавния образователен стандарт за учебния план, утвърдени от директорите на училищата, в които учениците са записани, и съгласувани с директора на центъра;
 2. индивидуални учебни програми, разработени от учителите по съответните учебни предмети и от специалистите в екипите за подкрепа за личностно развитие на учениците съгласно учебните програми по общообразователните учебни предмети, утвърдени от директорите на училищата, в които учениците са записани, и съгласувани с директора на центъра;
3. познавателни книжки, учебници и учебни комплекти, утвърдени от министъра на образованието и науката;
4. учебни планове и програми за професионално обучение за ученици със специални образователни потребности съгласно Закона за професионалното образование и обучение и държавните образователни стандарти за придобиването квалификации по професии.
Чл. 15. (1) Образователният процес се организира в учебни години, които включват учебно и неучебно време.
 (2) Учебната година е с продължителност 12 месеца и започва на 15 септември.
            (3) Учебното време за всички форми на обучение се организира в учебни срокове, учебни седмици, учебни дни и учебни часове.
            Чл. 16. (1) Учебното време на учениците с умствена изостаналост и множество увреждания се определя съгласно броя на учебните седмици в рамковия учебен план за съответния клас. 
(2) Броят на учебните часове в индивидуалните учебни планове на учениците с умствена изостаналост и множество увреждания за всеки учебен предмет не може да е по-голям от броя на учебните часове за всеки учебен предмет в училищния учебен план, като общият брой на учебните часове в раздел А на индивидуалния учебен план не може да е повече от 22 учебни часа седмично.
Чл. 17. Организацията на учебния ден включва:
1. целодневна организация на учебния ден за учениците от изнесените паралелки в ЦСОП от І до ХII клас в две групи за	ЦДО.
	Чл. 18. (1) Продължителността на учебния час в центъра за специална образователна подкрепа е 35 минути. Продължителността на междучасието е 10 минути, а на голямото междучасие – 30 минути. 
(2) Продължителността на индивидуалните и груповите терапевтични и рехабилитационни занятия е от 15 до 35 минути по преценка на съответния специалист съобразно потребностите на детето или ученика, а на заниманията по интереси – 35 минути.
	(3) Началото на учебния ден се определя в правилника за вътрешния трудов ред. 
        
            Чл. 19. (1) Центърът осъществява дейността си в съответствие с дневно разписание на образователния процес и с график на дейностите, приети от педагогическия съвет и утвърдени от директора.
           (2) Дневното разписание на образователния процес разпределя учебното време за деня и съдържа:
          1. брой учебни часове на паралелките и групите;
          2. брой часове на групите за целодневна организация на учебния ден;
          3. брой часове за терапевтична и рехабилитационна работа.
(3) Обучението се провежда по седмично разписание, а допълнителната подкрепа за личностно развитие (терапевтичните дейности) се провежда по график на терапевта, съобразен с индивидуалния учебен план на ученика.
        Чл. 20. (1) Дейността в ЦСОП се провежда в съответствие с графика за учебното време и ваканциите за съответната учебна година, утвърден от министъра на образованието и науката.
Ваканции и неучебни дни за учебната 2023 – 2024 година
Начало и край на ваканциите с изключение на лятната през учебната 2023 – 2024 година:
28.10.2023 г. – 01.11.2023 г. вкл. – есенна
23.12.2023 г. – 02.01.2024 г. вкл. – коледна
03.02.2024 г. – 05.02.2024 г. вкл. – междусрочна 
30.03.2024 г. – 07.04.2024 г. вкл. – пролетна за I - XI клас
05.04.2024 г. – 07.04.2024 г. вкл. – пролетна за XII клас
Начало на втория учебен срок на учебната 2023 – 2024 година:
06.02.2024 г. – I - XII клас
Неучебни дни
17.05.2024 г. – задължителен държавен зрелостен изпит по български език и литература (ДЗИ по БЕЛ)
20.05.2024 г. – втори задължителен държавен зрелостен изпит и държавен изпит за придобиване на професионална квалификация
19.06.2024 г. – изпит по български език и литература от националното външно оценяване (НВО) в края на VII
21.06.2024 г. – изпит по математика от националното външно оценяване в края на VII  
Край на втория учебен срок на учебната 2023 – 2024 година:
	13.05.2024г.
	 
	 
	–
	 
	 
	XII клас (13 учебни седмици)

	29.05.2024г.
	 
	 
	–
	 
	 
	І – III клас (14 учебни седмици)

	14.06.2024г.
	 
	 
	–
	 
	 
	IV – VІ клас (16 учебни седмици)

	28.06.2024г.
	 
	 
	–
	 
	 
	V – VІ клас (18 учебни седмици за паралелки в спортни училища)

	28.06.2024г.
	 
	 
	–
	 
	 
	VII – XI клас (18 учебни седмици + 2 или 4 седмици за производствена практика в периода 01.07. – 31.08.2024 г.
за паралелки с професионална подготовка или с дуална система на обучение в Х и в XI клас)





         (2) Ваканциите може да се използват за занимания в паралелките и групите по чл. 17, ал. 2, т. 1 по препоръка на координиращия екип в центъра и със съгласието на родителите.
          Чл. 21. (1) Допълнителната подкрепа за личностно развитие в центъра се провежда като:
1. индивидуална и/или групова работа – с деца и ученици със специални образователни потребности от паралелките и групите по чл. 17, ал. 2, т. 1 в центъра;
2.  индивидуална и/или групова работа с деца и ученици със специални образователни потребности, които се обучават в детски градини и училища.
            Чл. 22. 1) Броят на децата и учениците в групите и паралелките за деца и ученици с множество увреждания в ЦСОП е от 4 до 6 според образователните потребности, възможностите за адаптация и поведенческите особености на децата и учениците. 
                      (2) Броят на децата и учениците със специални образователни потребности в групите за терапевтични и рехабилитационни дейности и за занимания по интереси  е: 
        1. В групите за терапевтични и рехабилитационни дейности (психологическа подкрепа, логопедични занимания, ерготерапия, арттерапия, куклотерапия,т кинезитерапия и други) – от 3 до 6.
        2. В групите за занимания по интереси (ателиета по интереси, музикални занимания, спортни занимания и други) – от 6 до 10. 
                    (3) Индивидуалните терапевтични и рехабилитационни занятия на деца и ученици в центъра за специална образователна подкрепа се определят въз основа на оценката на координиращия екип и се планират в плана за подкрепа. 
           (4) При формирането  на  групите се отчита равнището на психо-физическото развитие, съотнесено към възрастовата норма,  позволяващо достигане на целите, заложени в учебния план и плана за подкрепа на ученика. Под внимание се взема и наличието на развитие, по-ниско от възрастовата норма, забавен темп или неравномерност на овладяване на познавателните процеси, затрудняващи усвояването на учебното съдържание и училищната адаптация.
            (3) Индивидуалната или групова терапевтична подкрепа може да се провежда от специалиста в определен учебен час в групата/паралелката, от която са децата или учениците, съвместно с ръководителя на групата/паралелката. 
           (4) Терапевтична подкрепа на дете или ученик при необходимост може да се провежда съвместно от двама и повече специалисти. 
          Чл. 23. (1) Оценяването на постиженията по индивидуалните учебни програми на учениците със специални образователни потребности, които се обучават в център за специална образователна подкрепа, се осъществява в съответствие с чл. 120, ал. 7 и 8 от ЗПУО и при условието на чл. 118, ал. 4 от ЗПУО. 
(2) Установяването на придобитите компетентности като очаквани резултати от обучението по индивидуалните учебни програми на учениците по ал. 1 се осъществява от учителите, които преподават по учебните предмети от индивидуалните учебни планове на учениците, съвместно с координиращия екип на центъра.
            (3) В края на първия учебен срок се извършва преглед на резултатите от обучението по индивидуалната учебна програма, като постигнатото равнище на компетентности на ученика с умствена изостаналост и множество увреждания се отразява в протокол. Въз основа на прегледа при необходимост се актуализира индивидуалната учебна програма по един или повече учебни предмети от индивидуалния учебен план на ученика. 
          (4) В края на учебната година се извършва цялостен преглед на резултатите от обучението по индивидуалната учебна програма, като в протокол се отразява постигнатото равнище на компетентности на ученика. Протоколът от прегледа на резултатите от обучението по индивидуалната учебна програма е неразделна част от документите в личното образователно дело на ученика и се предава заедно с останалите негови документи при прехода му от една институция в друга в системата на предучилищното и училищното образование. 
         (5) Прегледът по ал. 3 и 4 се извършва от екипа за подкрепа за личностно развитие на ученика съвместно с учителя по съответния учебен предмет, а когато ученикът се обучава в център за специална образователна подкрепа – съвместно с учителите в центъра. 
       (6) При оценяването на ученици с умствена изостаналост и множество увреждания екипът за подкрепа за личностно развитие на ученика или координиращият екип в центъра за специална образователна подкрепа използва различни методи и подходи, методики за вербално и невербално оценяване (ПЕКС (PECS) система, МАКАТОН, комуникация „ръка в ръка“, метода Тадома), методика за оценка на индивидуалните потребности на деца и ученици с множество увреждания на МОН, методика за функционална оценка и работа с деца с умствена изостаналост и аутистичен спектър на развитие на МОН, методика на Татьозов, методики Манова-Томова, тест Бине-Терман, тест на Уекслър и други.
         Чл. 24 (1) ЦСОП – гр.Пазарджик не издава документ за завършен клас, етап или степен на образование. 
              (2) Директорът на  центъра в края на учебната година изготвя по предложение на координиращия екип доклад-оценка за всяко дете или ученик със специални образователни потребности за извършеното обучение по индивидуалните учебни планове и програми, за обучението за придобиване на първа степен на професионална квалификация или за квалификация по част от професия. 
             (3) Копие от доклада-оценка по ал. 2 се предоставя на регионалния център за подкрепа на процеса на приобщаващото образование. 
           (4) В доклада-оценка се отразяват резултатите по образователни направления и готовността на детето за постъпване в I-ви клас или резултатите на ученика от обучението по индивидуалните учебни програми и се отчита индивидуалния напредък на детето или на ученика. 
          (5) Директорът на центъра изпраща до 5 дни от края на втория учебен срок на учебната година доклад-оценката на директора на детската градина или училището, където е записано детето или ученикът, за издаване на удостоверение за задължително предучилищно образование, на удостоверение за завършен клас или за удостоверяване в ученическата книжка на завършено обучение в V, VI, VIII, IX и XI клас. 
         (6) Директорът на центъра в края на учебната година по предложение на координиращия екип изготвя доклад-оценка на всеки ученик със специални образователни потребности, завършил VІІ или Х клас, за постигнатите резултати от обучението по индивидуалните учебни програми. 
          (7) До 5 дни от края на втория учебен срок на учебната година докладът-оценка по ал. 6 се предоставя на директора на училището, в което е записан ученикът, за издаване на удостоверение за завършен VІІ или Х клас. Удостоверението дава право на ученика да продължи обучението си в VІІІ, съответно в ХІ клас и на професионално/профилирано обучение. 
          (8) Директорът на центъра изготвя доклад-оценка до директора на училището за допускане на ученици, които се обучават в паралелки за професионално обучение в центъра за специална образователна подкрепа, до държавен изпит за придобиване на професионална квалификация – по теория и практика на професията, или до изпит за придобиване на професионална квалификация – по теория и практика на професията. 
          (9) В срок до 5 дни от провеждането на държавния изпит за придобиване на професионална квалификация или на изпита за придобиване на професионална квалификация директорът на центъра изпраща доклад-оценка за резултатите от положените изпити до директора на училището, в което е записан ученикът, за издаване на свидетелство за първа степен на професионална квалификация или на удостоверение за професионално обучение. 
Чл. 25. Обучението на децата и учениците по ал. 1 може да се извършва и в социалната услуга в общността от учители на ЦСОП, когато децата и учениците от социалната услуга са с увреждания, които възпрепятстват придвижването им, съобразно изискванията на чл.195, ал.3 от ЗПУО. 
           Чл. 26. (1) ЦСОП – гр.Пазарджик може да организира и да предоставя допълнителна подкрепа по чл.187, ал. 1, т. 2-5 от ЗПУО на деца ученици със специални образователни потребности, които се обучават в детски градини и в училища. 
                   (2) Предоставянето на допълнителна подкрепа по ал.1 се извършва след одобряването й от регионалния екип за подкрепа на личностното развитие на деца и ученици със специални образователни потребности. 
                  (3) Предоставянето на допълнителна подкрепа за личностно развитие на децата и учениците по ал. 1 се осъществява чрез включването им в групи за терапевтични и рехабилитационни дейности в центъра за специална образователна подкрепа. 
 (4) Включването на децата и учениците по ал. 1 в групи за терапевтични и рехабилитационни дейности се съгласува с първостепенния разпоредител с бюджет на центъра за специална образователна подкрепа.
Глава четвърта
СТРУКТУРА И УПРАВЛЕНИЕ 
  	Чл. 27. Дейността на ЦСОП – гр.Пазарджик е структурирана в четири направления:
       	   1. специална образователна подкрепа – организиране на обучение на децата и учениците със специални образователни потребности в паралелки в центъра;
		2. специална психолого-педагогическа подкрепа – диагностична, рехабилитационна, корекционна и терапевтична работа, при условия и по ред, определени в държавния образователен стандарт за приобщаващото образование;
           3. организационно-методическа дейност – взаимодействие с детски градини и училища и с други образователни институции в системата на предучилищното и училищното образование, със специализирани институции за деца, със социални услуги в общността, с родителите;
    4. Административно-финансова и стопанска дейност.
Чл. 28. (1) За осъществяването на специална психолого-педагогическа подкрепа в центъра – диагностична, рехабилитационна, корекционна и терапевтична работа, със заповед на директора се създава координиращ екип.
 (2) Със заповедта на директора за координатор на екипа по ал. 1 се определя заместник – директора, учебната дейност .  
        (3) Съставът на координиращия екип се определя от директора на центъра. 
        (4) Координиращият екип по ал. 1 осъществява следните функции: 
               1. Извършва оценка на функционирането на детето или ученика за определяне на: 
а) интелектуалното и познавателното развитие; 
б) комуникативните умения;
в) моторно-двигателните умения;
г) потенциалните възможности и уменията за самостоятелен и независим живот. 
                  2. Определя в зависимост от потребностите на детето или ученика въз основа на извършената оценка: 
а) вида и формата на обучение на детето или ученика; 
б) необходимата допълнителна подкрепа за личностно развитие – рехабилитационна и терапевтична работа; 
в) заниманията по интереси. 
         3. Осигурява взаимодействието и координира работата с родителите, с педагогическите и другите специалисти в центъра и с координатора по чл. 7 в детските градини и училищата за осигуряване на обучението и подкрепата на децата и учениците със специални образователни потребности и за подпомагане на процеса на обучение.                                                                                                                             Чл. 29. (1) Центърът се ръководи, управлява и представлява от директор.
 (2) Освен уредените в Закона за предучилищното и училищното образование директорът на центъра има и следните правомощия:
1.  организира, контролира и отговаря за цялостната административна – управленска и финансова дейност на центъра в съответствие със законите, нормативните, общите и индивидуалните административни актове в Република България;
2.  представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия;
3.  координира и контролира цялостната дейност на учители, специалисти и други служители в центъра;
4.   организира периодични срещи с ръководствата на детските градини и училищата, в които са записани децата и учениците със специални образователни потребности, за съвместно решаване на проблемите и обсъждане на резултатите от обучението и рехабилитацията;
5.  осъществява взаимодействие с институциите, органите и организациите във връзка с дейността на центъра;
6. утвърждава вътрешни правила за организация на работата в центъра;
7.  утвърждава правилник за вътрешния трудов ред;
8. контролира и отговаря за правилното водене и съхраняване на задължителните документи на центъра;
9. осигурява спазването и прилагането на държавните образователни стандарти по отношение на дейността на центъра;
10. анализира и отчита цялостната дейност на центъра и предоставя информация на Министерството на образованието и науката чрез регионалното управление на образованието;
11. председател е на педагогическия съвет и осигурява изпълнението на взетите от него решения;
12. ръководи разработването на проекти и програми на центъра за реализиране на държавната политика за обща и допълнителна подкрепа за личностно развитие на децата и учениците по отношение на дейността на центъра;
13. утвърждава плановете и графиците за работа на специалистите в центъра и програмите за квалификация на педагогическите специалисти;
14. прилага разпоредбите на трудовото законодателство по отношение на служителите на центъра;
15. съставя проект на бюджет и го предлага на финансиращия орган за утвърждаване;
16.  разпорежда се с бюджета на центъра и отговаря за законосъобразното, целесъобразното и икономичното разходване на финансовите средства;
17. сключва, изменя и прекратява трудови договори с педагогическите специалисти и с останалите служители в центъра и утвърждава длъжностните им характеристики;
18. изготвя и утвърждава длъжностното разписание и утвърждава поименното щатно разписание на длъжностите и работните заплати;
19. изготвя и утвърждава списък-образец № 3 съгласно държавния образователен стандарт за информацията и документите за системата на предучилищното и училищното образование;
20. извършва преподавателска работа и/или терапевтична в съответствие с нормите за преподавателска заетост;
21. създава организация за осигуряване на необходимите материални, финансови и човешки ресурси за обучението и за общата и допълнителната подкрепа на децата и учениците със специални образователни потребности;
22. създава условия за повишаване на квалификацията на служителите на центъра;
23. разпорежда се с финансовите средства при спазване на действащата нормативна уредба;
24. осигурява безопасни условия за възпитание, обучение и труд;
отговаря за осигуряването на специална образователна подкрепа на децата и учениците и за тяхната сигурност;
25. съдейства на компетентните органи при извършване на проверки в центъра.
26. осъществява взаимодействие с регионалното управление на образованието и с регионалния център за подкрепа на процеса на приобщаващото образование;
27. участва при разработване и обсъждане на нормативни актове и документи по компетентност;
28. сключва договори при необходимост за други дейности на центъра;
29. организира и контролира поддържането на актуална информация на интернет страницата на центъра;
30. изпълнява и други функции, възложени му с нормативни и административни актове.
       (3) Директорът осъществява контакти и взаимодействие с национални и международни институции и организации във връзка с цялостната дейност на центъра.
      (4) При отсъствие на директора за срок, който е по-малък от 60 календарни дни, той се замества от заместник-директора, а при невъзможност – от определен педагогически специалист от центъра, със заповед, в която се посочват обемът на работата и правомощията му по време на отсъствието на директора.
      Чл. 30. Заместник - директорът, учебната дейност:
1. планира, ръководи и контролира организационно-методическата, корекционно-терапевтичната и рехабилитационната дейност;
2. участва в разработването на Списък – образец № 3 за учебната година и на вътрешните правила за организация на работата в центъра;
3. организира изготвянето на анализи и прогнози за потребностите от квалификационни дейности и обучения;
4. организира проучването, обсъждането, популяризирането и въвеждането на иновации в специалната образователна подкрепа и в специалната психолого-педагогическа подкрепа;
5. организира разработването и актуализирането на плановете, програмите, методическите и информационните материали;
6. извършва преподавателска работа в съответствие с нормите за преподавателска работа;
7. подпомага директора в цялостната му дейност.
       Чл. 31. Главният счетоводител:
1. подпомага директора при съставянето на на проекта на бюджета на центъра;
2. организира и контролира финансовата и счетоводната дейност на центъра;
3. организира законосъобразното и целесъобразното разходване на средствата на центъра съгласно утвърдения бюджет;
4. разработва проект на счетоводната политика на центъра и проект на правила за документооборота;
5. организира и отговаря за съхраняването на счетоводната информация по предвидения в закон ред;
6. изготвя периодични отчети за касовото изпълнение на бюджета и годишен финансов отчет на центъра.

       Чл. 32. (1) Педагогическият съвет на центъра като специализиран орган за разглеждане и решаване на основни педагогически въпроси:
1. приема вътрешни правила за организация на работата в центъра;
2. приема годишния план за дейността на центъра;
3. приема графици и планове, свързани с дейността на центъра;
4. приема мерки за повишаване качеството на обучението и на терапевтичните и рехабилитационните дейности;
5. предлага на директора разкриване на групи за занимания по интереси;
6. прави предложения на директора за награждаване на деца и ученици;
7. определя символи и ритуали на центъра;
8. приема етичен кодекс на общността в центъра;
9. запознава се с бюджета на центъра, както и с отчетите за неговото изпълнение;
10. периодично, най-малко три пъти през учебната година, проследява и обсъжда резултатите от обучението, терапевтичната и рехабилитационната работа и предлага мерки за съвместни дейности на учителите и другите специалисти за подобряването им;
11. упражнява и други правомощия, определени с нормативен акт.
       (2) Документите по ал.1, т.1 – 4 се публикуват на интернет страницата на центъра.
       (3) Педагогическият съвет на центъра включва в състава си директора, заместник – директора, учебната дейност, всички педагогически специалисти и другите специалисти с педагогически функции.С право на съвещателен глас има право да участва и медицинският специалист.
        (4) При необходимост в заседанията на педагогическия съвет с право на съвещателен глас могат да участват директори, учители, координатори и членове на екипи за личностно развитие в детските градини и училищата, работещи с деца и ученици със специални образователни потребности от тези детски градини и училища, както и родители на деца и ученици със специални образователни потребности, подпомагани в центъра.
        (5) Директорът е председател на педагогическия съвет и осигурява изпълнение на решенията му.
(6) Педагогическият съвет на центъра се свиква на редовно заседание не по-малко от четири пъти в рамките на учебната година.
        (7) Извънредно заседание на педагогическия съвет се свиква от директора или по писмено искане до него на не по-малко от 1/3 от числения му състав.
        (8) Решенията на педагогическия съвет се приемат с мнозинство повече от половината от числения състав.
       (9) Решенията на педагогическия съвет могат да се отменят от самия съвет с мнозинство повече от 2/3 от числения му състав или от началника на регионалното управление на образованието.
       (10) За всяко заседание на педагогическия съвет се води протокол.
       (11) Заседанията на педагогическия съвет се провеждат в извънучебно време.
Чл. 33. (1) Броят на учителите и на другите педагогически специалисти в центъра за специална образователна подкрепа се определя в зависимост от броя на децата и учениците със специални образователни потребности, от броя на учебните часове по учебните предмети от индивидуалните учебни планове и от видовете дейности за допълнителна подкрепа за личностно развитие.
(2) В центъра за специална образователна подкрепа може да бъде назначен и помощник на учителя (помощник-възпитател).
Глава пета 
ОРГАНИЗАЦИЯ НА РАБОТАТА
Чл. 34. Организацията на дейността в ЦСОП – гр.Пазарджик се осъществява в съответствие с разпоредбите на този правилник и на правилника за вътрешния трудов ред на центъра.
          Чл. 35. (1) Центърът работи по годишен план, утвърден от директора.
(2) В годишния план се включват:
1. темите и графикът за заседанията на педагогическия съвет;
2. дейностите за постигане на резултатите от обучението, от терапевтичния и рахабилитациония процес;
3. дейностите на групите за занимания по интереси;
4. дейностите по осъществяване на вътрешен контрол;
5. дейностите за взаимодействие с родители, институции и организации;
6. дейностите, свързани с повишаване на квалификацията на специалистите.
Чл. 36. ЦСОП – гр.Пазарджик осъществява дейността си чрез екип от специалисти, в който се включват учители специални педагози, учители по професионална подготовка, психолог, логопед, кинезитерапевт  и други специалисти при необходимост, както и чрез други служители в центъра.
 	Чл. 37. Общите изисквания към педагогическите и другите специалисти, работещи в центровете, са:
1. познаване на видовете увреждания и нарушения в развитието, техните причини и симптоми;
2.  познаване на влиянието, което индивидуалните потребности на детето или ученика  оказват върху семейството и как това влияние рефлектира върху самото дете или ученик;
3. признаване на водещата роля, която семейството играе в живота и развитието на детето и в неговото изграждане като личност;
4. притежаване на познания за извършване на оценка на детското развитие, за събиране на информация от различни източници и за подбор на подходящ инструментариум за оценка;
5. притежаване на познания за интерпретиране, обобщаване и представяне на резултати те от оценката на членовете на екипа и на родителите;
6. притежаване на знания и умения за работа в и с координиращия екип, за обмен на информация и знания с всички специалисти в центъра;
7. притежаване на знания и умения за използване на резултатите от оценката за формулиране на желани резултати и за предлагане на ефективни дейности за изпълнение на плана за подкрепа на ученика;
8. допълване на плана за подкрепа на ученика при необходимост с активното участие на родителите;
9.  притежаване на умения за работа в партньорство с родителите, за насърчаване на взаимодействието дете-родител-учител, за консултиране и свързване на родителите с налични ресурси и услуги в общността, включително при напускане на центъра.
	Чл.38. Целият персонал в ЦСОП се грижи за живота и здравето на учениците. 
Със  заострено внимание и ангажираност да анализира поведението и най-вече 
симптомите за случаи на деца и ученици, жертви на насилие или в риск от насилие, 
тормоз и при кризисна интервенция незабавно да подава информация до Координационния съвет за справяне с насилието и училищния тормоз, в училищната 
комисия по превенция от насилие и училищната комисия за борба с 
противообществените прояви, които да информират РПУ на МВР, съответните отдели 
за Закрила на детето към Дирекция – Социално подпомагане, РУО - гр.Пазарджик и на национална телефонна линия за деца – 116 111.
Чл.39. За съдействие към социалната система по силата на чл.7, ал.1, от ЗЗДет., лице, на което стане известно, че дете се нуждае от закрила, е длъжно незабавно да уведоми дирекция „Социално подпомагане“, Държавна агенция за закрила на детето или Министерство на вътрешните работи. По силата на чл.7, ал.2 от ЗЗДет., същото задължение има и всяко лице, на което това е станало известно във връзка с упражняваната от него професия или дейност, дори и ако то е обвързано с професионална тайна.
          Чл.40. При необходимост, информира на тел. 112 - Полиция, Пожарна, 
Гражданска защита, Спешна и неотложна помощ,  ръководството на центъра.

	Чл. 41. Центърът води и съхранява задължителните документи в съответствие с държавния образователен стандарт за информацията и документите за системата на предучилищното и училищното образование.
	Чл. 42. Работното време на служителите и специалистите  в центъра е 8 часа при 5-дневна работна седмица.
	Чл.43. Служителите спазват всички заповеди, правила, мерки и насоки на Министъра на здравеопазването и РЗИ, свързани с въведените противоепидемични мерки за разпространението на COVID – 19 на територията на ЦСОП – гр.Пазарджик/ако има такива/.
	Чл. 44. Служителите, специалистите и останалият персонал в центъра изпълняват възложените им задачи съобразно утвърдени от директора длъжностни характеристики.  

ПРЕХОДНИ  И  ЗАКЛЮЧИТЕЛНИ  РАЗПОРЕДБИ

1. Настоящите Вътрешни правила са утвърдени със Заповед № РД-05 – 25 /26.09.2023г. и подлежат на актуализиране при промяна на нормативната база.
2. Изготвянето на правилата е съобразено с числеността на персонала и спецификата за работа в центъра.
3. Вътрешните правила са изготвени на основание ЗПУО, Наредба за приобщаващото образование, Правилника за устройството и дейността на ЦСОП , План за действие при съмнение за дете в риск, Конвенция на ООН за закрила на детето, ЗЗД, Правилник за прилагане на ЗЗД.
4. При изготвянето на правилата са използвани и спазени действащите към момента нормативни документи.
5. Педагогическият съвет взема решения от неговата компетенция по въпроси, неуредени в този правилник.
6. Всички работници, служители и ученици са равни пред ВП.
7. Тези правила  са  задължителни за спазване от ръководството, педагогическия и непедагогическия персонал и учениците.
8. С настоящите Вътрешни правила са запознати педагогическият и непедагогическият персонал на центъра и учениците.
9. Неизпълнението на Вътрешните правила за организация на работата ЦСОП е нарушение на трудовата дисциплина и за неговото неспазване работниците, служителите и учениците носят дисциплинарна отговорност и се наказват съгласно КТ, ЗПУО и Наредба за приобщаващото образование.

